
PUBLISKO IEPIRKUMU KOMISIJA

Smiltenē

Datums skatāms laika zīmogā. Nr. SNP/26/2.8.2/310

Pretendentiem iepirkumā
“Sabiedriskā transporta pieturas nojumes piegāde 
un uzstādīšana Rīgas ielā 16C, Smiltenē", 
ID NR. SNP/2026/25/M

Ieinteresētajiem pretendentiem iepirkumā “Sabiedriskā transporta pieturas nojumes piegāde un uzstādīšana Rīgas ielā 16C, Smiltenē", ID NR. SNP/2026/25/M

Pretendenta jautājums: Par nojumes stiprinājuma risinājuma precizēšanu. Saistībā ar iepirkumu “Sabiedriskā transporta pieturas nojumes piegāde un uzstādīšana Rīgas ielā 16C, Smiltenē”, ID Nr. SNP/2026/25/M, iepazīstoties ar tehniskās specifikācijas 8.2. punktā noteikto prasību: “Jāparedz stiprināšana pie bruģa seguma ar enkurskrūvēm” lūdzam precizēt paredzēto nojumes stiprinājuma risinājumu. 
Lūdzam informēt, vai zem esošā bruģa seguma nojumes uzstādīšanas vietā ir izbūvēta dzelzsbetona plātne vai cits nestspējīgs pamats, pie kura paredzēts stiprināt nojumi ar enkurskrūvēm. 
Ja šāds nestspējīgs pamats zem bruģa seguma nav izbūvēts un tehniskajā specifikācijā ir paredzēta nojumes stiprināšana tikai pie esošā bruģa seguma, lūdzam paskaidrot paredzēto tehnisko stiprinājuma risinājumu un to, kā šādā gadījumā tiks nodrošināta nojumes stabilitāte un droša ekspluatācija, tostarp vēja slodzes iedarbībā. Savukārt, ja nojumes drošai uzstādīšanai nepieciešama atsevišķa pamata, dzelzsbetona pamatnes vai citu betonēšanas darbu izbūve, lūdzam precizēt, vai šo darbu izpilde un ar tiem saistītās izmaksas ir jāparedz Pretendentam piedāvājuma ietvaros.

[bookmark: _Hlk238477114]Pasūtītāja atbilde: Nojumes uzstādīšanas vietā nav izbūvēta dzelzsbetona plātne vai cits nestspējīgs pamats. Nojumes drošai uzstādīšanai nepieciešamā stiprinājuma pamata izbūve un ar to saistītās izmaksas ir jāparedz Pretendenta piedāvājumā sadaļā “Nojumes piegāde un uzstādīšana”. Pretendents piedāvājumā paredz tāda nespējīga seguma izbūvi, kas nodrošina piedāvātās pieturvietas drošu ekspluatāciju.
[bookmark: _Hlk238137715]
Pretendenta jautājums: Vai ir pieejami saskaņošanas dokumenti plānotajai pieturvietas nojumei? Ja nav, vai jāparedz ieceres saskaņojums BISā un nodošana ekspluatācijā?

Pasūtītāja atbilde: Saskaņošanas dokumenti plānotajai pieturvietai nav jāparedz Būvniecības informācijas sistēmā.  Izpildītājam būs jāsaskaņo rakšanas darbu atļauja nojumes stiprināšanas izveidei.

Pretendenta jautājums: Nojumes pamati - nav informācijas par pamatiem, vien ieraksts, ka var stiprināties pie bruģa. Pieturvietu nojumes ar norādīto izmēru vienmēr tiek uzstādītas ar pamatiem, bet virsmas segums atjaunots. Lūdzu precizēt, jo nevarēs BISā saskaņot un nodot ekspluatācijā nojumi bez pamatiem un atjaunotas virsmas seguma.

Pasūtītāja atbilde: Nojumes uzstādīšanas vietā nav izbūvēta dzelzsbetona plātne vai cits nestspējīgs pamats. Nojumes drošai uzstādīšanai nepieciešamā stiprinājuma pamata izbūve un ar to saistītās izmaksas ir jāparedz Pretendentam piedāvājuma ietvaros.

Pretendenta jautājums: Nojumes jumts -  minēts 10 mm rūdīts stikls vai šūnu polikarbonāts - šie divi materiāli ir ar ļoti lielu cenas starpību, lūdzu precizēt, tieši kādu iekļaut izmaksu piedāvājumā.

Pasūtītāja atbilde: Pretendents sagatavo savu piedāvājumu atbilstoši tehniskajā specifikācijā norādītajam. Finanšu piedāvājumā nav pieļaujami varianti, pretendents veido savu piedāvājumu  atbilstoši specifikācijai. Pasūtītājs ir norādījis pieņemamos jumtu materiālu variantus.

Pretendenta jautājums: Varbūt varat precizēt, cik sekciju pieturu bijāt domājuši uzstādīt?
Jo pēc apraksta kopējais pieturas garums minēts līdz 4250 mm atbilst pieturai ar 3 sekcijām, kurā sola garums ir 1800 mm.
Savukārt pēc attēla un minētā sola garuma (3000-3600 mm) sanāk pietura ar 4 sekcijām.
Un vai jumta segumam pieļaujat arī polikarbonātu? Polikarbonāts cenas ziņā ir var teikt divas reizes lētāks nekā rūdītais stikls.
[bookmark: _Hlk238484716] 
Pasūtītāja atbilde: Attēlā redzamā pieturvieta ir ar norādi “Attēlam ilustratīva nozīme”. Pieturvietas garumam jāņem vērā specifikācijā norādītais izmērs 4000- 4250 mm garumā. Sola garums paredzēts 3000-3600 mm, lai maksimāli  nodrošinātu sēdvietas visas pieturvietas garumā. Jumta segumā pieļaujam arī polikarbonāta izvietošanu.

